./data/stoa0162/stoa004/stoa0162.stoa004.perseus-lat2.xml
Jerome, Saint
Audenter loquor: cum omnia Deus possit, suscitare virginem non potest post ruinam  Valet quidem liberare de poena, sed non valet coronare corruptam  Timeamus illam prophetiam, ne in nobis etiam conpleatur: et virgines bonae deficient  Observa, quid dicat: et virgines bonae deficient: quia sunt et virgines malae  Qui viderit, inquit, mulierem ad concupiscendum iam moechatus est eam in corde suo  Perit ergo et mente virginitas  Istae sunt virgines malae, virgines carne, non spiritu, virgines stultae, quae oleum non habentes excluduntur ab sponso